Die blou van onthou [The Blue Remembered] Audiobook | Marita van der Vyver | Audible.co.uk
Hierdie publikasie van Marita van der Vyver is ŉ wydstromende rivier van ŉ roman, ŉ boek wat die leser onderdompel en omrol en maal in sy kolke van stemme en geskiedenis en oeroue hunkerings. Die verhaal word vertel vanuit die perspektief van drie opeenvolgende generasies – drie vroue wat reageer op mekaar en hul tyd. Hulle lewe in spanning, tussen weggaan en moet bly, en tussen vergeet en móét onthou, omdat onthou die enigste skakel is wat hulle nog met die oerbron van hul bestaan verbind. Dié skakel in die verhaal word verskaf deur Colette Cronjé, die oudste van die vroue wat as t' ware na die oorsprong teruggedwing word wanneer sy ŉ brief ontvang van haar lank verlore kleindogter, Tina. Deur dié onverwagse kontak begin Colette onthou, en sy begin vertel, want Tina is op die spoor van die familiegeskiedenis – en onderweg na Portugal, waar alles begin het. ŉ Leeftyd lank het Colette dit reggekry om daardie vroeë episode te verdring. Nou word sy gedwing om dit wat sy destyds so jubelend in haar joernaal beskryf het, opnuut in herinnering te roep. Sy word weer gekonfronteer deur Tina se biologiese ma, háár dogter, se desperate verset teen haar herkoms, haar kultuur, die land se politieke bestel. En dit ruk haar terug na die omstandighede wat haar jare gelede alle kontak met haar kleinkind ontneem het. Wanneer haar ouers kort ná mekaar sterf, spoor Tina haar bejaarde ouma op en laat haar vertel: Van Portugal. Van haar dogter, Nandi, wie se verset so ver gestrek het dat sy haar kind laat aanneem het en alleen oorsee is om te sterf. En die verhaal wat sy hoor, laat Tina besluit om terug te loop op die spore… in die hoop om haar herkoms op sy felste te belig. Die blou van onthou is deels ŉ Afrikanergeskiedenis, deels die geskiedenis van ŉ bepaalde familie. Marita van der Vyver laat jou vir hierdie familie soveel omgee dat hulle geskiedenis ten slotte voel soos jou eie – deur nuwe oë gesien.
©2012 Marita van der Vyver (P)2015 NB Publishers
More by Marita van der Vyver
More Narrated by Anna-Mart van der Merwe
ñ Pragtige vertelling deur Anna-Mart van der Merwe van Marita van der Vyfer se boek. Ek het dit werklik baie geniet, en ook ñ paar knop in die keel oomblikke saam met die skrywer beleef.
Almal het àltyd ñ storie, diè verhaal is iets om te beleef. Ek sal graag nóg ñ paar hoofstukke baie waardeer.
By Mariette on 15-05-16
Struggled to get " into " the book but it was worth it in the end